Folketing
2006-04-26

Når nu vi snakker skolepolitik, så forstod jeg ikke helt den socialdemokratiske ordførers kommentar om en Venstreborgmester. Jeg troede jo, Venstre var vennerne i de her spørgsmål, men det behøver ordføreren ikke svare på. Jeg vil godt spørge lidt ind til det, fru Majbrit Berlau også snakkede om, og sige, at jeg også synes, at det her er for centralistisk. Det skal der slet ikke herske nogen tvivl om. Men i SF kan vi godt støtte ideen om nogle minimumskrav nogle steder. Og krav stiller vi jo også til eleverne. Altså, de møder nogle krav i den anden ende, så er det ikke rimeligt nok, at vi også stiller nogle krav om, at de faktisk sidder i et lokale i et antal, som gør, at den enkelte elev faktisk er i stand til at lære noget, er i stand til at kunne honorere de krav, vi stiller i den sidste ende? Kan vi ikke godt herfra også stille nogle krav om, at de forhold skal være i orden? (Kort bemærkning).